En liten (vingespenn 5-6 millimeter), brokete møll. Hodet er kledt med gule, hårlignende skjell, det utvidete, første antenneleddet, kragen og en liten flekk på skuldrene er hvite, scutellum er kledt med lysgrå hår. Kroppen og forvingenes grunnfarge er brunsvart. Forvingen har en liten, rund, hvit flekk i den indre delen og trekantede, hvite flekker ved for- og bakkanten lenger ut i vingen. Bakvingen er lysgrå. Larven er gul.